kardosdrur/scandi-wiki huggingface dataset:
Let It Come Down

Let It Come Down er det første soloalbum fra den amerikanske rockmusiker James Iha. Albummet blev udgivet af Virgin Records 10. februar 1998. 

James Iha, der stadig ved udgivelsen var guitarist i den amerikanske rockgruppe Smashing Pumpkins, tog lidt tid væk fra indspilningerne til bandets fjerde album, Adore. Flere af sangene fra soloalbummet stammer helt tilbage fra indspilningerne af bandets ambitiøse dobbeltalbum Mellon Collie and the Infinite Sadness, der blev udgivet i 1995, og demooptagelser af "One and Two" og "Lover, Lover" er fra denne periode og blev udgivet, da Smashing Pumpkins genudgav dobbeltalbummet med tre cd'ers bonusmateriale i december 2012. 

Det eneste medlem af Smashing Pumpkins, der medvirker på pladen, er bassist D'arcy Wretzky, der synger i baggrundsvokal på "One and Two".  Soloalbummet udkom et halvt år før Adore, og Iha nåede også at tage på en mindre turné i foråret 1998 uden sine normale bandmedlemmer. 

Let It Come Down debuterede som nummer 173 på den amerikanske Billboard-hitliste i februar 1998, og der blev solgt cirka 7.000 eksemplarer af albummet, i den første uge pladen var til salg. 

Guitarist James Iha blev det første medlem af Smashing Pumpkins til at udgive et soloalbum. Forsanger og guitarist Billy Corgan og trommeslager Jimmy Chamberlin udgav begge deres første soloalbum i 2005 – fem år efter bandets opløsning i 2000. De havde dog i mellemtiden udgivet et album sammen med rockgruppen Zwan. James Iha blev i 2012 det første Smashing Pumpkins-medlem til at udgive sit andet soloalbum med Look to the Sky.

Skæringsliste 

Alle sange er skrevet af James Iha. 

 "Be Strong Now"
 "Sound of Love"
 "Beauty"
 "See the Sun"
 "Country Girl"
 "Jealousy"
 "Lover, Lover"
 "Silver String"
 "Winter"
 "One and Two"
 "No One's Gonna Hurt You"

Singler og b-sider 

Den eneste single og musikvideo fra albummet blev "Be Strong Now". Da albummet blev udgivet i Japan, indeholdt cd'en bonusnummeret "My Advice", der også fungerede som b-side til singlen "Be Strong Now". Andre b-sider fra albummet inkluderer "Take Care" og "Falling". Alle b-siderne er også skrevet af James Iha.

Hitlister

Referencer

Eksterne henvisninger 

Album fra 1998
Rockalbum fra USA
Odense Marcipan

Odense Marcipan A/S blev grundlagt i 1909 af Lauritz Thobo-Carlsen. Siden 1961 har firmaet været kongelig hofleverandør. Foruden marcipan, produceres og markedsføres et sortiment af nougat, chokolade, nødder og mandler.

I 1991 overtages Odense Marcipan af den norskejede koncern Orkla. Siden Orkla i 1999 købte den svenske marcipanproducent KÅKÅ AB med to marcipanfabrikker, er al marcipanproduktionen i Orkla Food Ingredients blevet samlet i Odense. Odense Marcipan er således i dag en af verdens største marcipanproducenter. 

Odense Marcipans mangeårige erfaringer med nøddeprodukter førte i 1963 til lanceringen af saltede peanuts under navnet KiMs. Det gjorde hurtigt fabrikken til landets største producent af snacks.

Odense Marcipan A/S har i dag 200 ansatte, og omsætter årligt for omkring 350 mio. kr. Odense Marcipan er markedsledende i Skandinavien med ca. 60% af markedet. Omkring 60% af produktionen eksporteres, primært til Skandinavien og Nordeuropa, men også til fjernere lande som f.eks. Australien, Japan og USA.

Eksterne henvisninger 
 Odense Marcipan

Konfekturevirksomheder i Danmark
Danske virksomheder etableret i 1909
Marcipan
Leverandører til Det Kongelige Danske Hof
Orkla ASA
Mandel
Chokoladevirksomheder
Marcipan
Damn Small Linux

Damn Small Linux (DSL) er den ældste af de små linux-distributioner. Det er et gratis styresystem som er designet til at køre fra en MiniCD med efterfølgende udpakning på den lokale computer. Det blev startet som et personligt projekt for at se hvor mange brugbare programmer som kunne fyldes på en 50MB MiniCD.

Over tid har distributionen vokset sig til et aktivt og levende open source-projekt. Der benyttes en af de bedste hardware selv-installationssystemer fra distributionen Knoppix.



Versioner 
 Damn Small Linux 1.0.1 – 15. april 2005
 Damn Small Linux 1.1 – 5. maj 2005
 Damn Small Linux 1.2.1 – 15. juni 2005
 Damn Small Linux 1.3.1 – 19. juli 2005
 Damn Small Linux 1.5 – 6. september 2005
 Damn Small Linux 2.0 – 22. november 2005
 Damn Small Linux 2.4 – 16. maj 2006
 Damn Small Linux 3.0 – 20. juni 2006
 Damn Small Linux 3.1 – 29. november 2006
 Damn Small Linux 3.2 – 18. januar 2007
 Damn Small Linux 3.3 – 3. april 2007
 Damn Small Linux 3.4 – 3. juli 2007
 Damn Small Linux 4.0 – 24. oktober 2007
 Damn Small Linux 4.1 – 2. december 2007
 Damn Small Linux 4.4.10 - 18. november 2008
 Damn Small Linux 4.11 - 26. september 2012

Eksterne henvisninger 

 Officielle projektside.
 

Linuxdistributioner
SS Normandie

Normandie var et oceangående passagerskib, som sejlede mellem Frankrig (England) og Amerika.

Fransk skib der i årene op til 2. verdenskrig kæmpede mod det britiske RMS Queen Mary og det italienske SS Rex om det blå bånd.

Søsat i 1935, brændte i 1942 under ombygning til troppetransportskib (inddraget til militær tjeneste). Efter denne brand kom det aldrig i drift igen og blev ophugget i 1946. 

Længde: 1,028 feet (314 m)
Bredde: 117 feet (35.7 m)

Kunstneren Cassandres plakat med Normandie som motiv er meget kendt. 
Forfatteren Johannes V. Jensen rejste med Normandie i forbindelse med sine amerika-rejser. 
I Fra Fristaterne hedder det "Med "Normandie" er jeg rejst fra New York og har været i København over England 6½ Døgn efter."

Henvisninger 

Oceanskibe
Fjerritslev Kirke

Fjerritslev Kirke ligger i Fjerritslev.

Kirken blev opført i 1907 og er tegnet af arkitekt Kristoffer Varming. I modsætning til normal praksis er tårnet her anbragt mod øst. Alterbilledet er malet af Johannes Wilhelm og forestiller Jesus, der segner under korset. Døbefonten er udført i sandsten af Anders Bundgaard.

Eksterne kilder og henvisninger 

 Fjerritslev Kirke  hos nordenskirker.dk
 Fjerritslev Kirke  hos KortTilKirken.dk

Kirker i Jammerbugt Kommune
Kirker i Aalborg Stift
Kirker i Thisted Amt
Kirke
Svingelbjerg Kirke

Svingelbjerg Kirke ligger i landsbyen Svingelbjerg, ca. to kilometer syd for Farsø.

Den nuværende kirke er opført i 1907, men indtil 1566 lå der en kirke i Svingelbjerg. Denne kirke blev, pga. forfald, nedbrudt og materialer herfra brugt til forlængelse af Vesterbølle Kirkes kor og opførelsen af et tårn på herregården Lerkenfeld. Sognet blev derefter lagt til Vesterbølle Sogn. Af den tidligere kirke vest for den nuværende kirke – Svingelbjerg Kirketomt, matrikel 7v – ses der i dag ingen spor over jorden.

Kirken består af skib, kor og et mindre tårn mod vest. Indvendigt ses i koret en fresko fra 1911 af Niels Larsen Stevns.

Eksterne henvisninger 

 Farsø-egnens kirker 
 Svingelbjerg Kirke  hos Nordens Kirker
 Svingelbjerg Kirke hos KortTilKirken.dk

Kirker i Vesthimmerlands Kommune
Kirker i Viborg Stift
Kirker i Aalborg Amt
Sony Ericsson K750i

Sony Ericsson K750i er en mobiltelefon. Den blev i 2005 kåret til Europas bedste kameratelefon. Den har fået 100 ud af 100 point i Alastar-test.

Sony Ericsson-modellen har blandt andet følgende specifikationer:

TFT-farveskærm
Bluetooth
Infrarød
Kamera på 2 megapixels
Videooptager og afspiller
GPRS
MP3-afspiller
RDS FM-radio
Streaming af video og lyd
Udvidelse af hukommelse i form af multimediekort Memory Stick Duo Pro på op til 4096 MB

Eksterne henvisninger 

K750i
Audienskult

En audienskult er en form for religiøs "gruppering", hvor tilhængerne af grupperingen lærer om ideologien gennem selvstudier af bøger og til tider sporadiske møder. Disse tilhængere har mulighed for at vælge og vrage mellem litteratur, som de selv måtte finde relevant, hvorved de skaber en personlig ideologi, der ikke nødvendigvis har meget til fælles med de andre tilhængeres.

New age-grupper er ofte udformet som audienskulter.

Religion
Spar Nord Bank

Spar Nord Bank A/S er Danmarks 5. største bank. Banken har rødder i Nordjylland og beskæftiger over 1.700 medarbejdere, der servicerer ca. 390.000 kunder fra 61 afdelinger i Danmark.

Historie 
Banken kan føre sin historie tilbage til 12. maj 1824, hvor Bye og Omegns Sparekasse blev stiftet i Kjellerups købmandsgård i Aalborg. I 1967 fusioneredes med konkurrenten Landbosparekassen, og blev til Sparekassen Nordjylland. Gennem en række senere fusioner fra 1970'erne opnåede banken en stærk position i Nordjylland som også indebar, at man i 1993 kunne overtage resterne af Himmerlandsbanken i Hobro. I 2000 skiftes til det nuværende navn, og kort herefter begyndte banken at etablere filialer i større byer i de øvrige dele af landet. Fra september 2018 til marts 2019 købte Spar Nord ca. 27% af aktierne i Danske Andelskassers Bank (DAB).

Ejerskab 
18,9 procent af bankens aktier ejes af Spar Nord Fonden (primo 2019). En betydelig del af den resterende aktiekapital er spredt blandt over 103.000 mindre aktionærer (2018) – hvorfor fonden reelt har en dominerende stilling i forhold til banken. Fonden skabtes i 1990, hvor sparekassens opsamlede ("herreløse") egenkapital blev indskudt heri. Det udbytte, som tilflyder fonden, uddeles til forskning, kultur og frivilligt arbejde i hele Danmark.

Banken ejede tidligere lidt over 50 procent af Nørresundby Bank, der i dag er fusioneret ind i Nordjyske Bank.

Noter

Eksterne links 
 Bankens hjemmeside

Banker i Danmark
Danske virksomheder etableret i 1824
Virksomheder i Aalborg
OMX Copenhagen Mid Cap
Mujahedin

Mujahedin er en betegnelse for en person der udøver jihad.

Jihad
Arabiske ord
Maria Tănase

Maria Tănase (25. september 1913 – 22. juni 1963) var en rumænsk sangerinde og skuespillerinde.

I en vidtspændende kunstnerisk karriere udmærkede Maria Tănase sig både som teater- og film-skuespillerinde, som operettesangerinde og musicalstjerne. Men det var som fortolker af viser og folkesange hun opnåede ikonstatus i sit hjemland. Kendt for sin kraftfulde, stolte og sårbare sangstemme er hun blevet kaldt Rumæniens Edith Piaf. Maria Tănase døde i 1963 af lungekræft.

Eksterne henvisninger 

 Maria Tănase's sange
 Biografi (på rumænsk)
 romanianvoice.com
 Maria Tănase "Bun îi vinul ghiurghiuliu" sample fra Romanian voice
 
 

Musikere fra Rumænien
Skuespillere fra Rumænien
Funktionær

En funktionær er en lønmodtager, som er ansat i en tjenestestilling, primært inden for handel- og kontorområdet, eller som udfører lagerarbejde eller tekniske eller kliniske bistandsydelser, jf. funktionærloven § 1 litra a) til d). Funktionærstatus medfører at lønmodtageren erhverver visse rettigheder i forhold til sin arbejdsgiver, f.eks. et fastlagt opsigelsesvarsel i forbindelse med fratrædelse, afhængigt af ansættelsesforholdets varighed. Funktionærer har desuden krav på at afskedigelse skal være sagligt begrundet.
 
Funktionærstatus erhverves automatisk iht. funktionærloven, som udover krav til typen af arbejdsfunktion, også specificerer at lønmodtageren skal være ansat gennemsnitligt mere end 8 timer om ugen for at være omfattet af loven. Desuden kræves det, at der er tale om en ikke-ledende stilling, dvs. den ansatte skal være underlagt en overordnets instruktioner for arbejdets udførelse, jf. funktionærloven §§ 1 stk. 1 og 2.

Funktionærstatus er præceptiv, dvs. den ansatte er automatisk omfattet af loven, blot vedkommendes ansættelsesforhold lever op til lovens minimumskrav. Det er derfor ikke muligt at fraskrive sig sin status som funktionær. I en ansættelseskontrakt er det muligt at aftale, at en medarbejder, hvor ansættelsesforholdet ikke lever op til lovens minimumskrav, alligevel omfattes af funktionærlovens beskyttelse. Omvendt er det ikke muligt at fratage en ansat sine funktionærrettigheder, da disse automatisk erhverves iht. loven blot lovens minimumskrav er opfyldt.

Funktionærloven omfatter både offentligt ansatte og ansatte i private virksomheder.

Funktionærer er hovedsageligt beskæftiget med handels- og kontorarbejde – i modsætning til arbejdere, hvor den fysiske arbejdsindsats i form af f.eks. håndværks- eller fabriksarbejde er fremtrædende .

Kontrakt 
Funktionærkontrakt er betegnelsen for en arbejdsmæssig kontrakt indgået mellem arbejdsgiver og arbejdstager. Man er funktionær hvis man i mere en halvdelen af sin arbejdstid er beskæftiget med enten arbejdsledelse, køb eller salg, lagerekspedition, kontorarbejde eller bistandsydelse - teknisk eller klinisk. Når man arbejder under en funktionærkontrakt, er man beskyttet under den såkaldte funktionærlov.

Referencer

Eksterne henvisninger 
 Retsinfo - Funktionærloven 
 Dansk Erhverv – information om funktionærer 

Arbejdsmarkedet
Titler
Triband digital mobiltelefon

En triband eller tri-band mobiltelefon er en GSM telefon der kan anvendes med 900 MHz, 1800 MHz og 1900 MHz båndene.   900 MHz og 1800 MHz anvendes i Danmark og er udbredt i hele Europa, mens 1900 MHz især anvendes i USA.

En triband telefon gør det muligt at opnå størst mulig dækning på mobilnetværk under rejser, da den kan skifte mellem de enkelte landes forskellige netværk.  For danske mobilbrugere er en triband telefon f.eks. nyttig ved rejser til USA.

Ordet triband kommer af engelsk triple band, for tre bånd. Desuden betyder tri også tre på græsk.

Se også
Dualband

Mobiltelefoner
Digital mobiltelefoni
Dualband digital mobiltelefon

En dualband eller dual-band mobiltelefon er en GSM telefon der kan anvendes med to frekvensbånd, i Danmark typisk 900 MHz og 1800 MHz. 

De første GSM mobilnetværk i Danmark anvendte 900 MHz, men senere blev også 1800 MHz taget i anvendelse i Danmark.  Det betød, at mobiltelefoner der kun understøttede 900 MHz ikke kunne anvendes på de nyere netværk.  Dualband telefonen løser dette problem.

I dag anvendes 900 MHz og 1800 MHz i hele Europa, og alle mobiltelefoner der udbydes til salg  i Danmark er dualband.

I andre lande anvendes andre frekvensbånd, og dualband telefoner med andre kombinatoner af bånd kan forekomme.

Ordet dualband kommer af engelsk dual band, for to bånd.

Se også
Triband

Mobiltelefoner
Digital mobiltelefoni

en:Multi-band
nl:Dual-band
Preussiske hansestæder

De preussiske hansestæder var navnet på en gruppe byer i Hanseforbundet. Gruppen bestod af:
 Belgard,
 Braunsberg,
 Breslau,
 Cammin,
 Elbing,
 Danzig, 
 Gollow,
 Kolberg
 Königsberg (siden 1945 Kaliningrad),
 Köslin,
 Rügenwalde,
 Schlarve,
 Stargard,
 Stettin, 
 Stolp og
 Tresow.

Litteratur 
Herman Kinder & Werner Hilgemann: dtv-Atlas Weltgeschichte von Anfängen bis zur Gegenwart (Deutscher Taschenburg Verlag GmbH&Co.KG, München 2000)

Se også 
Hanseforbundet

Hansestæder
Hanse
Agria

Agria er en tysk fabrikant af motoriserede hjælpemidler til gartnere m.fl.

Deres produktsortiment dækker:
Græsklippere
Snefejere
Fræsere
Græsslåmaskiner

De startede deres produktion lige efter anden verdenskrig i 1945.

Deres speciale dengang var 2 hjulede traktorer, deres produktserie er udvidet betragteligt efterfølgende.

Eksterne henvisninger
Hjemmeside for Agria

Maskinproducenter fra Tyskland
Køretøjsproducenter fra Tyskland
Christen Hansen Riber

Christen Hansen Riber (1567–1642), født i Ribe (hvoraf han tog sit navn) var professor ved Københavns Universitet samt biskop over Aalborg Stift.

Biografi 
Christen Riber tilbragte årene 1586 til 1590 hos Tycho Brahe på Ven, og også under sine efterfølgende rejser sendte han astronomiske observationsresultater til Tycho, således blandt andet fra Wittenberg (1592) og fra Zerbst (Anhalt) (1593). Efter omfattende studierejser i udlandet blev han ansat ved Københavns Universitet i 1590–1601 og i perioden 1610 til 1642, hvor han døde, var han biskop.

Den amerikanske videnskabshistoriker Edward Rosen har fremdraget et brev af 13. maj 1598 fra Christen Riber til Tycho Brahe som et vidnesbyrd om at dennes ("tychoniske") verdenssystem var blevet plagieret af Nicolaus Reimarus Ursus. Ribers originale brev er bevaret og findes i dag i Sankt Petersborg.

Kilder 
 P.G. Lindhardt, Fem Aalborg-bisper 1954 (Festskrift i anledning af 400 årsdagen for bispestolens overflytning til Aalborg).
 Edward Rosen, Three Imperial Mathematicians: Kepler Trapped between Tycho Brahe and Ursus, New York 1986 (Ch. 23: "Two Other Witnesses for Brahe: Hansen and Walter").

Professorer fra Københavns Universitet
Personer fra Ribe
Biskopper over Aalborg Stift
Danskere i 1500-tallet
Danskere i 1600-tallet
Rom (spiritus)

Rom er en alkoholisk drik, som fremstilles af rørsukkersaft eller melasse fra rørsukker og vand. Det gæres til 8-10% alkohol. Derefter destilleres den til en alkoholprocent på op til 90 % og lagres på egetræsfade. Efter lagringen fortyndes den til 40-43 % alkohol og tappes på flasker. En blanding af rom med anden alkohol og vand kaldes forskæring (tysk: Verschnitt).

Test på rommens styrke 
I 1700-tallet fik britiske søfolk en del af lønnen udbetalt i rom. For at sikre sig, at rommen ikke var for svag, dyppede man krudt i den. Blev krudtet antændt, betød det, at alkoholindholdet var over 57 %, og rommen kaldtes proof (= sikker). Blev rommen derimod ikke antændt, var der grund til utilfredshed.  Den dag i dag bruges betegnelsen proof på alkohol i blandt andet USA, hvor "100-proof whisky" betyder, at drikken indeholder 50 % alkohol.

Volumenprocenter 
Almindeligst forekommende volumenprocenter er: 37½%-43% til at drikke også i cola/rom og drinks; 54%-56% til Rumtopf (rompot, konserverede bær og frugter); 80% Strohrum® (Inländerrum, indenlandsk rom).

Dansk rom 
I Flensborg findes to rom-museer. Det ene er i Flensborg Søfartsmuseum, og det andet er privatejet i Braasch Rum.
I 1700-tallet blev den rå rom, den såkaldte killdevil (= dræberdjævelen), sejlet ind fra Caribien, og den blev viderebehandlet i Flensborg og udskænket fra omkring 200 "romhuse" i byen.

Eksterne henvisninger 
 Om Rom på romhatten.dk
 Om historien ved rom  på Liquormag.dk

Noter 

Spirituosa
Bommerlunder

Bommerlunder er en 38 % kommenbrændevin fremstillet i Tyskland. Indtil 1997 blev snapsen fremstillet af firmaet Hermann G. Dethleffsen Flensborg og fra år 2000 af firmaet Berentzen, Haselünne i det sydvestlige Niedersachsen.

Opskriften stammmer fra den tidligere hærvejskro Bommerlund kro, der lå nær Gejlå Bro nord for Padborg.

Ifølge legenden "betalte" en fransk officer med opskriften, da han ikke kunne betale sin regning på kroen i 1759, hvor han besøgte kroen. Kroejer Peter Schwennesen satte produktionen af snapsen i gang.
Snapsen var senere med til at gøre Bommerlund kro kendt i området.
På stedet, hvor Bommerlund kro lå, blev der i 1960 sat en mindesten.

Ekstern henvisning 
Bommerlunders historie

Snapse
Skovbrynet Station

Skovbrynet Station er en S-togs-station, der ligger i udkanten af Bagsværd. Stationen ligger på Farumbanen/Hareskovbanen og åbnede som S-togsstation 25. september 1977. Før da var det en station på København-Slangerup Banen, som blev indviet i 1906. Den ligger i Bagsværd Sogn.

Der er adgang fra en rampe, som kan nås både fra Helmsvej på den ene side og fra en parkeringplads på den anden. Adgangen er delvist overdækket af en bro for Hillerødmotorvejen, der er først tværs henover stationen.

Stationen var sammen med Dyssegård i 2014 lukningstruet pga. relativt lave passagertal, men blev reddet pga. en regnefejl i Trafikstyrelsens rapport, der konkluderede, at lukning af de to stationer, samlet ville medføre et højere passagertal på Hareskovbanen og dermed større omsætning. Dog viste det sig, at der var anvendt fejlagtige mellemregninger; man havde regnet med timinuttersdrift hele døgnet i det regnestykke, hvor lukningen af Skovbrynet og Dyssegård var medregnet, mens der kun var tale om tyveminuttersdrift om aftenen (som det er nu) i det regnestykke, hvor de to stationer fortsatte sin passagerudveksling.

Galleri

Antal rejsende 
Ifølge Østtællingen var udviklingen i antallet af dagligt afrejsende med S-tog:

Noter

Eksterne henvisninger 

 Skovbrynet Station på dsb.dk
 Passagertal 
 Information om stationer på København-Slangerup banen
 KSB informationer

S-togs-stationer
Bygninger, konstruktioner og anlæg i Gladsaxe Kommune
Traian Băsescu

Traian Băsescu (født 4. november 1951) var Rumæniens præsident i perioden 2004-2014. 

Han var præsident i to perioder i træk og kunne derfor ikke genopstille til Præsidentvalget i 2014. 
Før han blev præsident, var Traian Băsescu borgmester i hovedstaden Bukarest 2000-2004.

Inden Traian Băsescu blev politisk aktiv, gjorde han karriere i den rumænske flåde.

Eksterne henvisninger 

 Officiel hjemmeside for Rumæniens præsident

Rumæniens præsidenter
Politikere fra Rumænien
Shogun

I Japan var shogun (将軍 shōgun) Japans effektive herskere i det meste af tiden fra 1192 til Meiji-restaurationen i 1868. En shoguns administration var et shogunat eller bakufu (幕府), en "telt-regering".

Shōgun betyder general, mens den komplette titel Seii Taishōgun (征夷大将軍) betyder "Generalissimo, der betvinger barbarerne" (de indfødte, der engang boede i Honshū og Hokkaido). Med reference til den oprindelige komplette titel betyder shōgun stadig general.

Shogunen var i Japans feudaltid (før 1868) den mand, som formåede at samle samuraierne under sig. Shogunen havde magten over hele Japan, kejseren havde kun symbolsk og stort set ingen politisk magt. Den første shogun kom til efter den store Gempei-krig mellem Minamoto- og Tairaklanerne. Minamoto Yoritomo var leder af Minamoto-klanen. Efter krigen fordrev Minamoto Yoritomo sin bror, der var hans rival. Minamoto Yoritomo drev sit styre fra byen Kamakura. Kejseren mistede langsomt sin magt op gennem middelalderen, efterhånden som samuraiklanerne voksede sig større og større.

Senere blev shogun-titlen yderligere konsolideret af shogun Tokugawa Ieyasu i begyndelsen af 1600-tallet. Tokugawa Ieyasu indførte systemet "Sankin Kotai" ("delvis tilstedeværelse"), hvor daimyoerne ("borgherrerne") skulle opholde sig halvdelen af året i shogunens borg i Edo og resten af året hjemme. Det modsatte gjaldt borgherrernes familier, der på denne måde blev taget som en slags gidsler. Udgifterne til dette system holdt daimyoerne i ave og stabiliserede Japan i politisk henseende.

Det feudale system og dermed shogunen forsvandt i 1868, da shogunen mistede sin absolutte magt som følge af amerikansk indflydelse.

Se også 
 Meiji-kejseren

Noter 

Japans historie
Militære titler